**Dragi učenici, kako ne biste zaboravili zavisnosložene rečenice, koje su veoma važne, šaljem vam 25 rečenica da ih se malo prisjetite. Poslat ću vam i rješenja tokom dana.**

 **:-)**

ZAVISNOSLOŽENE REČENICE

1. Obećaj sebi da ništa neće narušiti tvoj mir.
2. Švicarski znanstvenici napravili su šestmetarski zid koji ima osobine živog organizma.
3. Kad mi je došla teta iz Zagreba, odlučila me naučiti peći palačinke.
4. Petra je kakve su njene vršnjakinje.
5. Glavno je da smo stigli na vrijeme.
6. Dječak je, kao da pokušava na nevidljivom klaviru odsvirati ptičji pjev, prebirao mahovinu oko panja.
7. Ta neugodna izjava bila je potisnuta vidikom koji nam se naglo pružio.
8. Izdržljivost tih ljudi je da ne povjeruješ.
9. Tko je naučio, dobit će dobru ocjenu.
10. Pokaži mu koji je put najkraći.
11. Zna se tko bi trebao odgovarati za te zločine.
12. Adriana je pričala kako to čine darovita djeca.
13. Cijelim se vrtom osjeti kako miriše jorgovan.
14. Akvareli izgledaju kao da ih je naslikalo genijalno dijete.
15. Promatram kako slikari nanose boju na platno.
16. Kao da su je vile preplele mrežom zlatnih niti, gora je sijevala.
17. Baruni su govorili da su plemićka prava mnogo starija od općinskih.
18. Ta neugodna izjava bila je potisnuta vidikom koji nam se naglo pružio.
19. Uputio se gore gdje ga je na odmorištu čekala žena.
20. Da postoji nešto, ja bih ti možda povjerovao.
21. Gledao je prema dolini dokle mu je pogled sezao.
22. Tko nije maštao uz knjigu, ne zna što je zabava.
23. Pomakneš li se do prozora, bolje ćeš vidjeti.
24. Putujem li po kiši, neće biti dobro.
25. Nigdje se nisu vidjela čudesa koja sam joj obećavao.